pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เผยผลการดำเนินงานกองทุนหมุนเวียนฯ เดินหน้าสงวนรักษาที่ดินทำกินไว้ให้เกษตรกรและผู้ยากจนอย่างต่อเนื่อง
วันพฤหัสบดีที่ 16 กุมภาพันธ์ 2560
กระทรวงเกษตรฯ เผยผลการดําเนินงานกองทุนหมุนเวียนฯ เดินหน้าสงวนรักษาที่ดินทํากินไว้ให้เกษตรกรและผู้ยากจนอย่างต่อเนื่อง
กระทรวงเกษตรฯ เผยผลการดําเนินงานกองทุนหมุนเวียนฯ เดินหน้าสงวนรักษาที่ดินทํากินไว้ให้เกษตรกรและผู้ยากจนอย่างต่อเนื่อง พร้อมทํา MOU ร่วม บจธ. หนุนงบ 50 ล้านบาท ปรับสภาพคล่องกองทุนหมุนเวียนฯ
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้ดําเนินการดูแลความเป็นอยู่ของเกษตรกรทั่วประเทศ ตลอดทั้งเกษตรกรผู้ยากจนและมีหนี้สิน โดยมีการส่งเสริมให้เกษตรกรมีความเข้มแข็งและสร้างครอบครัวตามหลักปรัชญาเศรษฐกิจพอเพียง ซึ่งจากการกํากับดูแลกองทุนหมุนเวียนเพื่อการกู้ยืมแก่เกษตรกรและผู้ยากจน ของกระทรวงเกษตรและสหกรณ์ สามารถสงวนและรักษาที่ดินทํากินไว้ให้เกษตรกรและผู้ยากจนที่มีปัญหาจะสูญเสียสิทธิในที่ดินทํากิน โดยในปีงบประมาณ 2559 ที่ผ่านมา กองทุนหมุนเวียนฯ ได้ดําเนินการให้ความช่วยเหลือแก่เกษตรกรและผู้ยากจนแล้ว จํานวน 1,998 ราย เป็นเงิน 703.32 ล้านบาท และสงวนรักษาที่ดินทํากินไว้ให้แก่เกษตรกร รวมเนื้อที่ 9,649 -1-59.6 ไร่ สําหรับในปีงบประมาณ 2560 ตั้งแต่เดือนตุลาคม – ธันวาคม 2559 ได้ดําเนินการให้ความช่วยเหลือเกษตรกรและผู้ยากจนแล้ว จํานวน 1,160 ราย เป็นเงิน 346.79 ล้านบาท ซึ่งสงวนรักษาที่ดินทํากินไว้ให้แก่เกษตรกร เนื้อที่ 4,323 -1- 15.2 ไร่
นอกจากนี้ ในปีที่ผ่านมากองทุนหมุนเวียนฯ ยังได้ประสานความร่วมมือกับสถาบันบริหารจัดการธนาคารที่ดิน (องค์การมหาชน) (บจธ.) เพื่อสนับสนุนการดําเนินงานร่วมกัน โดยได้มีการลงนามบันทึกข้อตกลงความร่วมมือ (MOU) ระหว่างสํานักงานปลัดกระทรวงเกษตรและสหกรณ์ และสถาบันบริหารจัดการธนาคารที่ดิน เมื่อวันที่ 3 ตุลาคม 2559 ที่ผ่านมา โดย บจธ.ได้สนับสนุนงบประมาณในการดําเนินการเป็นเงิน จํานวน 50 ล้านบาท เพื่อปรับสภาพคล่องกองทุนหมุนเวียนฯ ตลอดทั้งให้ความช่วยเหลือแก่เกษตรกรและผู้ยากจนที่มีปัญหาเร่งด่วน จากการถูกเจ้าหนี้ขายทอดตลาด หรือจะสูญเสียกรรมสิทธิ์ในที่ดินให้กับเจ้าหนี้นายทุน โดยได้ดําเนินการให้ความช่วยเหลือเกษตรกรและผู้ยากจนแล้ว 65 ราย เป็นเงิน 23.22 ล้านบาท และจะดําเนินงานประสานความร่วมมือในการให้ความช่วยเหลือเกษตรกรและผู้ยากจนอย่างต่อเนื่องต่อไป
-------------------------------------
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน พร้อมช่วยลูกจ้างนิวเจนแอร์เวย์ส
วันเสาร์ที่ 5 ตุลาคม 2562
ก.แรงงาน พร้อมช่วยลูกจ้างนิวเจนแอร์เวย์ส
ปลัดแรงงาน ยันพร้อมช่วยลูกจ้าง “นิวเจน แอร์เวย์ส” เผยก่อนหน้านี้รับคําร้องลูกจ้างไปแล้วกว่า 200 คน แจงออกคําสั่งนายจ้างเรียกสิทธิประโยชน์ให้ลูกจ้างกว่า 44 ล้าน
นายสุทธิ สุโกศล ปลัดกระทรวงแรงงาน เปิดเผยกรณีลูกจ้างบริษัท นิวเจน แอร์เวย์ส จํากัด กว่าพันคนร้องกับสื่อมวลชนว่านายจ้างซึ่งเป็นผู้ประกอบการให้บริการสายการบินนิวเจนแอร์เวย์ส หยุดทําการบินแต่ไม่ปิดกิจการและค้างจ่ายค่าจ้าง ว่า ได้สั่งการให้กรมสวัสดิการและคุ้มครองแรงงานตรวจสอบเรื่องดังกล่าวทันที ซึ่งจากการตรวจสอบพบว่าที่ผ่านมาได้มีลูกจ้างของบริษัททยอยมายื่นคําร้องกับพนักงานตรวจแรงงานที่สํานักงานสวัสดิการและคุ้มครองแรงงานกรุงเทพมหานครพื้นที่ 9 ทั้งกรณีนายจ้างค้างจ่ายค่าจ้างและเลิกจ้างไม่จ่ายค่าชดเชย จนถึงปัจจุบันรวมจํานวน 234 ราย ทั้งนี้พนักงานตรวจแรงงานได้ดําเนินการตามขั้นตอนของกฎหมาย โดยได้มีคําสั่งให้นายจ้างจ่ายค่าจ้างและค่าชดเชย รวม 18 คําสั่ง สิทธิประโยชน์ที่ลูกจ้างจะได้รับ รวมทั้งสิ้น 44,123,434 ล้านบาท ซึ่งได้มีการดําเนินคดีกับนายจ้างเนื่องจากไม่ปฏิบัติตามคําสั่งแล้ว 5 คดี สําหรับส่วนที่เหลือจะติดตามผลการปฏิบัติตามคําสั่งและหากนายจ้างไม่ปฏิบัติตามก็จะดําเนินคดีฐานไม่ปฏิบัติตามคําสั่งอีก
ปลัดกระทรวงแรงงาน กล่าวต่อไปว่า สําหรับลูกจ้างบริษัท นิวเจน แอร์เวย์ส จํากัด ที่ยังไม่ได้มายื่นมาคําร้อง สามารถมายื่นคําร้องกับพนักงานตรวจแรงงานที่สํานักงานสวัสดิการและคุ้มครองแรงงานที่สถานประกอบกิจการของลูกจ้างตั้งอยู่ หรือยื่นคําร้องที่กองคุ้มครองแรงงาน กรมสวัสดิการและคุ้มครองแรงงาน กระทรวงแรงงาน ดินแดง กรุงเทพฯ และกรณีที่ลูกจ้างได้รับเดือดร้อนด้านการเงินสามารถใช้สิทธิขอรับเงินช่วยเหลือจากกองทุนสงเคราะห์ลูกจ้าง เพื่อบรรเทาความเดือดร้อนเบื้องต้นได้ สอบถามเพิ่มเติมที่ โทร. 02-246-8994 หรือสายด่วน 1506 กด 3
รัฐบาลไทย-ข่าวทำเนียบรัฐบาล-สธ. ใช้ 3 ยุทธศาสตร์ลดแออัดโรงพยาบาลใหญ่
วันพฤหัสบดีที่ 25 ตุลาคม 2561
สธ. ใช้ 3 ยุทธศาสตร์ลดแออัดโรงพยาบาลใหญ่
รัฐมนตรีว่าการกระทรวงสาธารณสุข มอบนโยบายลดความแออัดในโรงพยาบาลใหญ่ ใช้ 3 ยุทธศาสตร์ คือลดการเจ็บป่วยของประชาชน เพิ่มประสิทธิภาพการให้บริการ และพัฒนาศักยภาพสถานบริการ
รัฐมนตรีว่าการกระทรวงสาธารณสุข มอบนโยบายลดความแออัดในโรงพยาบาลใหญ่ ใช้ 3 ยุทธศาสตร์ คือลดการเจ็บป่วยของประชาชน เพิ่มประสิทธิภาพการให้บริการ และพัฒนาศักยภาพสถานบริการ
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังประชุมผู้บริหารระดับสูงว่า ได้มอบนโยบายให้ผู้บริหารเร่งแก้ไขปัญหาความแออัดการรับบริการในโรงพยาบาลใหญ่ ทั้งผู้ป่วยในและผู้ป่วยนอก ซึ่งในปี 2560 พบว่า ผู้ป่วยเข้ารับการตรวจรักษาแผนกผู้ป่วยนอกในโรงพยาบาลศูนย์เฉลี่ยวันละ 3,152 ราย โรงพยาบาลทั่วไปขนาดใหญ่วันละ 1,709 ราย โรงพยาบาลทั่วไปขนาดเล็กวันละ 1,204 ราย ผู้ป่วยในในโรงพยาบาลศูนย์มีอัตราครองเตียงเกิน 100 เปอร์เซ็นต์ ขณะที่โรงพยาบาลชุมชนมีอัตราครองเตียงอยู่ที่ร้อยละ 70 ซึ่งจากการวิเคราะห์ข้อมูลพบว่า ผู้ป่วยที่นอนรักษาตัวในโรงพยาบาลศูนย์ โรงพยาบาลทั่วไปกว่าครึ่งเป็นโรคที่โรงพยาบาลชุมชนสามารถให้การดูแลรักษาได้
สําหรับแนวทางการลดความแออัดในโรงพยาบาล ให้นํา 3 ยุทธศาสตร์ไปใช้ คือ 1.ลดการเจ็บป่วยของประชาชน โดยการสร้างความรอบรู้ด้านสุขภาพ ให้สามารถดูแลตนเองได้อย่างถูกต้อง ใช้กลไกคณะกรรมการพัฒนาคุณภาพชีวิตระดับอําเภอ (พชอ.) และพัฒนาคุณภาพหน่วยบริการปฐมภูมิ ทั้งทีมหมอครอบครัว คลินิกหมอครอบครัว มีโรงพยาบาลส่งเสริมสุขภาพตําบล (รพ.สต.) เป็นด่านหน้า 2.เพิ่มประสิทธิภาพการให้บริการ นํานวัตกรรมและเทคโนโลยีมาใช้เป็นสมาร์ท ฮอสปิตอล เช่น ระบบนัดคิวออนไลน์ แอปพลิเคชัน (mHealth) ปัญญาประดิษฐ์ (AI) การร่วมลงทุนระหว่างรัฐและเอกชน เป็นต้น เปิดคลินิกพิเศษเฉพาะทางนอกเวลาราชการในโรงพยาบาลที่มีความพร้อม การบริหารจัดการเตียงภายในโรงพยาบาล การใช้ประโยชน์จากทรัพยากรร่วมกันภายในจังหวัดและเขต
และ3.พัฒนาศักยภาพสถานบริการ โดยโรงพยาบาลศูนย์/โรงพยาบาลทั่วไปจะเน้นการรักษาโรคที่ยุ่งยากซับซ้อน โดยเพิ่มห้องผ่าตัด ห้องไอซียู พัฒนารูปแบบเครือข่ายการรักษาเฉพาะด้านตามแผนพัฒนาระบบบริการ (Service Plan) ระบบให้คําปรึกษา และส่งผู้ป่วยโรคที่ไม่หนักกลับไปรักษาที่โรงพยาบาลต้นทาง พัฒนาโรงพยาบาลชุมชน แม่ข่าย และโรงพยาบาลชุมชนในการดูแลผู้ป่วยพ้นระยะวิกฤตจากโรงพยาบาลใหญ่ก่อนกลับบ้าน (Intermediate Care) และการดูแลผู้ป่วยระยะสุดท้ายแบบประคับประคอง (Palliative care)
********************************* 12 ตุลาคม 2561
รัฐบาลไทย-ข่าวทำเนียบรัฐบาล-กองทุนยุติธรรมสรุปผลการช่วยเหลือประชาชนในรอบปีที่ผ่านมา
วันพฤหัสบดีที่ 9 พฤศจิกายน 2560
กองทุนยุติธรรมสรุปผลการช่วยเหลือประชาชนในรอบปีที่ผ่านมา
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานประชุมคณะกรรมการกองทุนยุติธรรม ครั้งที่ ๙/๒๕๖๐
ในวันพฤหัสบดีที่ ๙ พฤศจิกายน ๒๕๖๐ เวลา ๐๙.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานประชุมคณะกรรมการกองทุนยุติธรรม ครั้งที่ ๙/๒๕๖๐
โดยที่ประชุมได้รับทราบผลการช่วยเหลือเงินกองทุนยุติธรรมทั้งในส่วนกลางและส่วนภูมิภาค ประจําปี ๒๕๖๐
(ตั้งแต่ ๑ ตุลาคม ๒๕๕๙- ๓๐ กันยายน ๒๕๖๐) ซึ่งมีผู้ยื่นคําขอรับความช่วยเหลือ จํานวนทั้งสิ้น ๗,๗๘๕ ราย
ดําเนินการแล้วเสร็จ จํานวน ๗,๑๙๑ ราย อยู่ระหว่างการพิจารณา จํานวน ๕๙๔ ราย
รวมเงินให้ความช่วยเหลือทั้งสิ้น ๑๕๖,๒๐๙,๙๙๐.๗๐ บาท และรับทราบผลการช่วยเหลือเยียวยาผู้เสียหายและจําเลย
ในคดีอาญา ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔
(และที่แก้ไขเพิ่มเติม (ฉบับที่ ๒) พ.ศ. ๒๕๕๙ ประจําปีงบประมาณ ๒๕๖๐ (ระหว่างเดือนตุลาคม ๒๕๕๙ – กันยายน ๒๕๖๐)
โดยมีผู้ยื่นคําขอ จํานวน ๙,๕๐๙ ราย จําแนกเป็น ผู้เสียหาย จํานวน ๙,๐๒๔ ราย จําเลย จํานวน ๔๘๕ ราย
ดําเนินการแล้วเสร็จ จํานวน ๑๔,๔๘๑ ราย อยู่ระหว่างดําเนินการ ๑,๒๖๗ ราย
จ่ายเงินช่วยเยียวยา จํานวนทั้งสิ้น ๖๐๐,๘๐๐,๐๐๐ บาท
นอกจากนี้ ที่ประชุมยังรับทราบความคืบหน้าการจัดตั้งสํานักงานกองทุนยุติธรรม
ซึ่งขณะนี้อยู่ระหว่างการพิจารณาของสํานักงานคณะกรรมการพัฒนาระบบราชการ (กพร.)
ขั้นตอนต่อไปจะส่งให้กับสํานักงานคณะกรรมการกฤษฎีกาพิจารณาร่างกฎกระทรวงแบ่งส่วนราชการ
สํานักงานปลัดกระทรวงยุติธรรม พ.ศ. .... ต่อไป
ทั้งนี้ ปลัดกระทรวงยุติธรรม ได้เน้นย้ําเรื่องการให้ความช่วยเหลือประชาชน โดยเฉพาะในพื้นที่ห่างไกล
ต้องได้รับความช่วยเหลืออย่างเท่าเทียมกัน โดยขอให้วิเคราะห์สถานการณ์ในพื้นที่ เช่น ประเภทคดีความ
ที่ประชาชนขอรับความช่วยเหลือ สภาพปัญหาและอุปสรรคในการปฏิบัติงาน
เพื่อให้การช่วยเหลือประชาชนเป็นไปด้วยความรวดเร็ว ทั่วถึง และเป็นธรรม
โดยมีนายธวัชชัย ไทยเขียว รองปลัดกระทรวงยุติธรรม พร้อมด้วยคณะกรรมการผู้ทรงคุณวุฒิ
ข้าราชการและเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีย้ำใจความสำคัญจดหมายเปิดผนึก หวังให้เอกชนช่วยดูแลบุคลากรและห่วงโซ่อุตสาหกรรมของตนเอง สอดประสานกับมาตรการช่วยเหลือภาครัฐ
วันอังคารที่ 21 เมษายน 2563
นายกรัฐมนตรีย้ําใจความสําคัญจดหมายเปิดผนึก หวังให้เอกชนช่วยดูแลบุคลากรและห่วงโซ่อุตสาหกรรมของตนเอง สอดประสานกับมาตรการช่วยเหลือภาครัฐ
นายกรัฐมนตรีย้ําใจความสําคัญจดหมายเปิดผนึก หวังให้เอกชนช่วยดูแลบุคลากรและห่วงโซ่อุตสาหกรรมของตนเอง สอดประสานกับมาตรการช่วยเหลือภาครัฐ
วันนี้ (21 เม.ย. 63) เวลา 13.30 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการส่งจดหมายเปิดผนึกถึงภาคเอกชน มีวัตถุประสงค์เพื่อให้ช่วยดูแลบุคลากรในหน่วยงานรวมทั้งห่วงโซ่ธุรกิจนั้น คู่ขนานกับการทํางานของรัฐบาล ยืนยันรัฐบาลมีงบประมาณเพียงพอ
นายกรัฐมนตรีชี้แจงถึงการส่งจดหมายเปิดผนึกให้ภาคเอกชนนั้น เป็นการขอความร่วมมือให้ภาคเอกชนให้ช่วยเหลือบุคลากรในองค์กรของตนเอง ทั้งเจ้าหน้าที่ พนักงาน ลูกจ้าง ผู้ผลิต เพื่อช่วยส่งเสริมมาตรการต่าง ๆ ของรัฐบาลในการดูแลประชาชนให้กว้างขวางมากขึ้น ทั้งนี้ นายกรัฐมนตรีย้ําว่า รัฐบาลมีงบประมาณอยู่แล้ว ไม่ได้กู้เงินหรือยืมเงินจากภาคเอกชน พร้อมขอบคุณภาคเอกชนทั้ง 20 รายที่ให้การช่วยเหลือเพิ่มเติมแก่บุคคลซึ่งอยู่ในห่วงโซ่การทํางานของตนเอง ทั้งนี้นายกรัฐมนตรียืนยันอีกครั้งว่า การส่งจดหมายเปิดผนึก ทําอย่างเปิดเผย เพื่อสอดประสานการทํางานระหว่างภาครัฐและเอกชน ไม่มีการแลกเปลี่ยนผลประโยชน์ใด ๆ ทั้งสิ้น
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงเทลอาวีฟร่วมแรงร่วมใจส่งคนไทยกลับบ้าน [กระทรวงการต่างประเทศ]
วันอาทิตย์ที่ 7 มิถุนายน 2563
สถานเอกอัครราชทูต ณ กรุงเทลอาวีฟร่วมแรงร่วมใจส่งคนไทยกลับบ้าน [กระทรวงการต่างประเทศ]
เอกอัครราชทูต ณ กรุงเทลอาวีฟ พร้อมด้วยอัครราชทูตที่ปรึกษาฝ่ายแรงงาน นําทีมข้าราชการและเจ้าหน้าที่สถานเอกอัครราชทูตฯ อํานวยความสะดวกและส่งคนไทยในอิสราเอลที่มีความจําเป็น เดินทางกลับประเทศไทยโดยเที่ยวบินพิเศษของสายการบิน El Al เที่ยวบินที่ LY 081
สถานเอกอัครราชทูต ณ กรุงเทลอาวีฟร่วมแรงร่วมใจส่งคนไทยกลับบ้าน
เมื่อวันที่ 6 มิถุนายน 2563 นางสาวพรรณนภา จันทรารมย์ เอกอัครราชทูต ณ กรุงเทลอาวีฟ พร้อมด้วยนายโชติวัฒน์ ธิสาร อัครราชทูตที่ปรึกษาฝ่ายแรงงาน นําทีมข้าราชการและเจ้าหน้าที่สถานเอกอัครราชทูตฯ และฝ่ายแรงงานร่วมกันอํานวยความสะดวกคนไทย 103 คน ซึ่งส่วนใหญ่เป็นแรงงานไทยในอิสราเอลที่มีความจําเป็นต้องเดินทางกลับประเทศไทย คนป่วย แรงงานที่หมดสัญญาจ้างงานหรือถูกเลิกจ้าง นักเรียน/นักศึกษา และนักท่องเที่ยวที่วีซ่าหมดอายุ เดินทางกลับประเทศไทยโดยเที่ยวบินพิเศษของสายการบิน El Al เที่ยวบินที่ LY 081 ออกจากท่าอากาศยานเบนกูเรียน กรุงเทลอาวีฟ เวลา 20.45 น. และถึงท่าอากาศยานสุวรรณภูมิในวันที่ 7 มิถุนายน 2563 เวลา 12.00 น.
ในโอกาสนี้ สถานเอกอัครราชทูตฯ ได้จัดแพทย์มาตรวจสุขภาพคนไทยที่มีปัญหาไม่สามารถหาหมอเพื่อขอรับใบ fit to fly รวมทั้งได้อํานวยความสะดวกเรื่องการกรอกเอกสารต่างๆ ที่เกี่ยวข้องกับการ check in และได้จัดอาหาร ขนมขบเคี้ยว เครื่องดื่ม หน้ากากอนามัย แอลกอฮอล์เจล ทิชชู่เปียกแจกผู้โดยสารทั้งหมด
นอกจากนี้ สถานเอกอัครราชทูตฯ ได้แจ้งย้ําให้ทุกคนทราบมาตรการกักตัว 14 วัน เมื่อเดินทางถึงประเทศไทย ซึ่งทุกคนยินดีปฏิบัติตาม
การจัดเที่ยวบินพิเศษครั้งนี้ สถานเอกอัครราชทูตฯ ได้รับความร่วมมือเป็นอย่างดีจากกระทรวงการต่างประเทศอิสราเอล สํานักงานประชากรและตรวจคนเข้าเมืองอิสราเอล (PIBA) และการท่าอากาศยานเบนกูเรียน
สถานเอกอัครราชทูตฯ ขอขอบคุณผู้บริหารกระทรวงการต่างประเทศ ผู้บริหารกรมการกงสุล และเจ้าหน้าที่ของหน่วยงานไทยและอิสราเอลที่เกี่ยวข้องทุกหน่วยงานที่ที่มีส่วนร่วมในการช่วยเหลือและอํานวยความสะดวกให้ภารกิจการส่งคนไทยไฟลท์แรกจากกรุงเทลอาวีฟในครั้งนี้ลุล่วงด้วยดี
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศฯ แต่งตั้งบอร์ด สสวท.
วันพฤหัสบดีที่ 11 ตุลาคม 2561
ราชกิจจานุเบกษา เผยแพร่ประกาศฯ แต่งตั้งบอร์ด สสวท.
ราชกิจจานุเบกษา เมื่อวันที่ ๑๐ ตุลาคม ๒๕๖๑ เผยแพร่ประกาศสํานักนายกรัฐมนตรี เรื่อง แต่งตั้งประธานกรรมการและกรรมการผู้ทรงคุณวุฒิ ในคณะกรรมการสถาบันส่งเสริมการสอนวิทยาศาสตร์และเทคโนโลยี (สสวท.) ตั้งแต่วันที่ ๑๓ ตุลาคม พ.ศ. ๒๕๖๑ เป็นต้นไป
ราชกิจจานุเบกษา เมื่อวันที่ ๑๐ ตุลาคม ๒๕๖๑ เผยแพร่ประกาศสํานักนายกรัฐมนตรี เรื่อง แต่งตั้งประธานกรรมการและกรรมการผู้ทรงคุณวุฒิ ในคณะกรรมการสถาบันส่งเสริมการสอนวิทยาศาสตร์และเทคโนโลยี (สสวท.)ตั้งแต่วันที่ ๑๓ ตุลาคม พ.ศ. ๒๕๖๑ เป็นต้นไป
ตามที่คณะรัฐมนตรีได้มีมติ (๑๓ ตุลาคม ๒๕๕๘)อนุมัติให้แต่งตั้งประธานกรรมการ และกรรมการผู้ทรงคุณวุฒิในคณะกรรมการสถาบันส่งเสริมการสอนวิทยาศาสตร์และเทคโนโลยี รวม ๑๓ คน โดยให้มีผลตั้งแต่วันที่คณะรัฐมนตรีมีมติเป็นต้นไป ตามที่กระทรวงศึกษาธิการเสนอ และได้มีประกาศสํานักนายกรัฐมนตรี ลงวันที่ ๑๕ ตุลาคม ๒๕๕๘ นั้น
บัดนี้ ประธานกรรมการและกรรมการผู้ทรงคุณวุฒิใินคณะกรรมการดังกล่าว จะดํารงตําแหน่งครบวาระสามปี ในวันที่ ๑๒ ตุลาคม ๒๕๖๑อาศัยอํานาจตามความในมาตรา ๑๓ แห่งพระราชบัญญัติสถาบันส่งเสริมการสอนวิทยาศาสตร์และเทคโนโลยี พ.ศ. ๒๕๔๑ ซึ่งแก้ไขเพิ่มเติม โดยพระราชบัญญัติสถาบันส่งเสริมการสอนวิทยาศาสตร์และเทคโนโลยี (ฉบับที่ ๒) พ.ศ. ๒๕๔๘
คณะรัฐมนตรีจึงได้มีมติเมื่อวันที่ ๑๘ กันยายน ๒๕๖๑ อนุมัติให้แต่งตั้งประธานกรรมการ และกรรมการผู้ทรงคุณวุฒิในคณะกรรมการสถาบันส่งเสริมการสอนวิทยาศาสตร์และเทคโนโลยี รวม ๑๓ คน ตามที่กระทรวงศึกษาธิการเสนอ ดังนี้
๑. นายประสาท สืบค้าประธานกรรมการ
๒. นายศรัณย์ โปษยะจินดากรรมการผู้ทรงคุณวุฒิ
๓. นายยืน ภู่วรวรรณกรรมการผู้ทรงคุณวุฒิ
๔. นายไกรสิทธิ์ ตันติศิรินทร์กรรมการผู้ทรงคุณวุฒิ
๕. นายพินิติ รตะนานุกูลกรรมการผู้ทรงคุณวุฒิ
๖. คุณหญิงสุมณฑา พรหมบุญกรรมการผู้ทรงคุณวุฒิ
๗. นายไพฑูรย์ ขัมภรัตน์กรรมการผู้ทรงคุณวุฒิ
๘. นายสมบูรณ์ ม่วงกล่ํากรรมการผู้ทรงคุณวุฒิ
๙. นายสัมพันธ์ ศิลปนาฎกรรมการผู้ทรงคุณวุฒิ
๑๐. นางเอมอร สุมามาลย์ครูผู้สอนด้านคณิตศาสตร์ ภาคเหนือกรรมการผู้ทรงคุณวุฒิ
๑๑. นายวิฑูรย์ สืบโมราครูผู้สอนด้านวิทยาศาสตร์ ภาคตะวันออกเฉียงเหนือกรรมการผู้ทรงคุณวุฒิ
๑๒. นายเจษฎา เนตรสว่างวิชาครูผู้สอนด้านวิทยาศาสตร์ ภาคกลางกรรมการผู้ทรงคุณวุฒิ
๑๓. นายอํานาจ มณีดุลย์ครูผู้สอนด้านวิทยาศาสตร์ ภาคใต้กรรมการผู้ทรงคุณวุฒิ
ทั้งนี้ ตั้งแต่วันที่ ๑๓ ตุลาคม พ.ศ. ๒๕๖๑ เป็นต้นไป
ประกาศ ณ วันที่ ๒๔ กันยายน พ.ศ. ๒๕๖๑
พลอากาศเอก ประจิน จั่นตอง รองนายกรัฐมนตรี
ปฏิบัติราชการแทนนายกรัฐมนตรี
อ่านเพิ่มเติมราชกิจจานุเบกษา
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รัฐบาลสนับสนุนโครงการพัฒนาต้นแบบร้านค้าผลิตภัณฑ์ท้องถิ่น
วันพฤหัสบดีที่ 12 ตุลาคม 2560
รัฐบาลสนับสนุนโครงการพัฒนาต้นแบบร้านค้าผลิตภัณฑ์ท้องถิ่น
ร้านค้าต้นแบบ จะช่วยเพิ่มโอกาสทางธุรกิจให้แก่ผู้ประกอบการชุมชนขนาดเล็ก ให้มีพื้นที่ทางการตลาด สร้างความเข้มแข็งร่วมกันได้อย่างยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนการพัฒนาเศรษฐกิจในระดับชุมชน โดยผลักดันโครงการพัฒนาต้นแบบร้านค้าผลิตภัณฑ์ท้องถิ่น MOC Biz Shop เพื่อเป็นช่องทางจําหน่ายผลิตภัณฑ์ OTOP หรือสินค้าวิสาหกิจชุมชนของผู้ประกอบการขนาดเล็กที่ไม่มีกําลังมากพอในการเช่าพื้นที่วางจําหน่ายสินค้าในตลาดได้อย่างถาวร พร้อมทั้งจะยกระดับให้เป็นศูนย์จําหน่ายสินค้าท้องถิ่นประจําจังหวัด โดยในระยะแรกจะเปิดดําเนินการอย่างน้อย 10 จังหวัด และคัดเลือกผู้ประกอบการที่มีศักยภาพไปพัฒนาความรู้ เช่น การบริหารจัดการ การออกแบบร้านค้าและผลิตภัณฑ์ การดึงดูดลูกค้า การขยายช่องทางการตลาด ตลอดจนจับคู่ธุรกิจเพื่อให้เกิดการต่อยอดสร้างความเข้มแข็งในการซื้อขายแลกเปลี่ยนในท้องถิ่น โดยคาดว่าจะสร้างมูลค่าการซื้อขายได้ไม่ต่ํากว่า 50 ล้านบาทต่อปี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศบค. เผย เปิดให้ลงทะเบียนหมวดย่อยร้านค้าในสนามบิน ปั๊มน้ำมัน รองรับการเดินทางของประชาชน หากเข้าสู่การผ่อนคลายมาตรการระยะต่อไป
วันพุธที่ 10 มิถุนายน 2563
ศบค. เผย เปิดให้ลงทะเบียนหมวดย่อยร้านค้าในสนามบิน ปั๊มน้ํามัน รองรับการเดินทางของประชาชน หากเข้าสู่การผ่อนคลายมาตรการระยะต่อไป
ศบค. เผย เปิดให้ลงทะเบียนหมวดย่อยร้านค้าในสนามบิน ปั๊มน้ํามัน รองรับการเดินทางของประชาชน หากเข้าสู่การผ่อนคลายมาตรการระยะต่อไป
วันนี้ (10 มิ.ย. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลการแก้ไขปัญหาโรคติดเชื้อโควิด-19 เผยถึงความคืบหน้าแพลตฟอร์มไทยชนะ สรุปสาระสําคัญ ดังนี้
ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เปิดเผยภาพรวมยังถือว่าอยู่ในเกณฑ์ดี โดยจํานวนในการลงทะเบียนกิจกรรม/กิจการอยู่ที่ 173,644 มีผู้ใช้งานกว่า 24,470,225 ราย จากแบบประเมิน 5 ข้อ พบว่ามี 2 มาตรการ คือ การเว้นระยะห่าง และการทําความสะอาดพื้นผิว ยังต้องเข้มงวดต่อไป พร้อมขอความร่วมมือจากผู้ประกอบการให้ข้อมูลที่ถูกต้อง เช่น สถานที่ตั้ง เพื่อเป็นประโยชน์ต่อผู้ที่ต้องการเข้าใช้บริการ ขณะที่ประชาชนจะต้องคํานึงถึงความหนาแน่นของจํานวนผู้เข้าใช้บริการกิจกรรม/กิจการ ในเวลาดังกล่าว เพื่อให้สอดคล้องกับการปฏิบัติตามมาตรการหลักทั้ง 5 ข้อด้วย
กรณีผู้ประกอบการรายเดียวที่ดูแลร้านค้าเป็นจํานวนมากรวมถึงผู้ประกอบการอู่รถที่มีจํานวนรถมากกว่า 1 คัน ผู้ประกอบการสามารถขอชุด QR CODE ได้สําหรับร้านค้าในบริเวณเดียวกัน เช่น ร้านค้าในศูนย์การค้า เช่นเดียวกับผู้ประกอบการเจ้าของอู่รถ รถยนต์รับจ้างสาธารณะ สามารถเติม QR CODE แต่ละคันใน QR CODE หลักได้ ทั้งนี้ ไม่รวมถึงกิจการเดียวที่มีสาขาในพื้นที่ต่าง ๆ ยังต้องแยก QR CODE
ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ยังกล่าวต่อว่า จะมีการเปิดให้ลงทะเบียนในหมวดย่อยสําหรับร้านค้าที่อยู่ในสนามบิน สถานบริการน้ํามันเชื้อเพลิง หรือจุดชมวิวในพื้นที่ต่าง ๆ เพื่อรองรับการเดินทางของประชาชนหากเข้าสู่การผ่อนคลายในระยะต่อไป พร้อมย้ําว่าการสแกน QR CODE ก่อน-หลัง การเข้าใช้บริการกิจกรรม/กิจการ ต่าง ๆ มีความสําคัญสําหรับสถานการณ์เพื่อใช้ในการติดตาม ป้องกันการแพร่ระบาดของไวรัสโควิด-19 ในช่วงนี้และสําหรับการผ่อนคลายมาตรการในระยะต่อไป
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ก.อุตฯ เยี่ยมชมบริษัท ครัวคุณย่า อินเตอร์ฟู๊ด จำกัด จ.อุบลราชธานี ประกอบกิจการผลิตและจำหน่ายส่งหมูปิ้งนมสด ที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ
วันพุธที่ 16 พฤษภาคม 2561
รมช.ก.อุตฯ เยี่ยมชมบริษัท ครัวคุณย่า อินเตอร์ฟู๊ด จํากัด จ.อุบลราชธานี ประกอบกิจการผลิตและจําหน่ายส่งหมูปิ้งนมสด ที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ
รัฐมนตรีช่วยว่าการกระทรวงอุตสาหกรรม เยี่ยมชมบริษัท ครัวคุณย่า อินเตอร์ฟู๊ด จํากัด อําเภอวารินชําราบ จังหวัดอุบลราชธานี
วันนี้ (16 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เยี่ยมชมบริษัท ครัวคุณย่า อินเตอร์ฟู๊ด จํากัด อําเภอวารินชําราบ จังหวัดอุบลราชธานี ประกอบกิจการผลิตและจําหน่ายส่งหมูปิ้งนมสด ส่งให้ร้านค้าเขตจังหวัดภาคตะวันออกเฉียงเหนือนตอนล่าง โดยมีแผนที่จะขยายไปสู่ภาคตะวันออกเฉียงเหนือตอนบน พร้อมทั้งกรุงเทพ และปริมณฑลในอนาคต ซึ่งบริษัทฯ ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ กระทรวงอุตสาหกรรม เมื่อปี 2560 เพื่อนํามาจัดซื้อเครื่องจักร โดยได้รับอนุมัติเงินกู้ เป็นจํานวน 1,400,000 บาท เมื่อวันที่ 18 กันยายน 2560 ที่ผ่านมา โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายสุธน นิคมเขต รองเลขาธิการสํานักงานมาตรฐานผลิตภัณฑ์อุตสาหกรรม ร่วมลงพื้นที่ #prindustry #กระทรวงอุตสาหกรรม #กองทุนพัฒนาเอสเอ็มอีตามแนวประชารัฐ
รัฐบาลไทย-ข่าวทำเนียบรัฐบาล-"พาณิชย์"เปิดตัวสมาร์ทโชวห่วย เดลิเวอรี่ ให้บริการส่งสินค้าอุปโภคบริโภคถึงหน้าบ้าน [กระทรวงพาณิชย์]
วันจันทร์ที่ 30 มีนาคม 2563
"พาณิชย์"เปิดตัวสมาร์ทโชวห่วย เดลิเวอรี่ ให้บริการส่งสินค้าอุปโภคบริโภคถึงหน้าบ้าน [กระทรวงพาณิชย์]
"พาณิชย์"เปิดตัวสมาร์ทโชวห่วย เดลิเวอรี่ ให้บริการส่งสินค้าอุปโภคบริโภคถึงหน้าบ้าน
"พาณิชย์"เปิดตัว "สมาร์ทโชวห่วย เดลิเวอรี่" ให้ผู้บริโภคสามารถค้นหาร้านโชวห่วยใกล้บ้าน และสั่งซื้อสินค้า ก่อนส่งตรงถึงบ้าน เพื่อรับมือกับการระบาดของไวรัสโควิด-19 ดีเดย์เปิดให้บริการนําร่อง 136 ร้านค้าในพื้นที่กรุงเทพฯ และปริมณฑล ตั้งแต่ 30 มี.ค.เป็นต้นไป มั่นใจช่วยเพิ่มทางเลือกประชาชนในการซื้อสินค้าอุปโภคบริโภค
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังเป็นประธานเปิดแพลตฟอร์ม “สมาร์ทโชวห่วย เดลิเวอรี่" เพื่อให้ผู้บริโภคสามารถค้นหาร้านค้าโชวห่วยใกล้บ้าน รวมถึงโชวห่วยที่มีบริการส่งเดลิเวอรี่ ว่า ขณะนี้กรมพัฒนาธุรกิจการค้า กระทรวงพาณิชย์ ได้เปิดตัวเว็บไซต์ http://สมาร์ทโชวห่วยเดลิเวอรี่.moc.go.th และLineChatbot ของ DGA (@dgachatbot) สมาร์ทโชวห่วยเดลิเวอร์รี่” ด้วยการสนับสนุนให้ร้านสมาร์ทโชห่วยที่เบื้องต้นมีอยู่บนแพลตฟอร์ม 2,655 ร้านค้า และมีร้านค้าที่มีบริการส่งสินค้าทันทีแล้ว136 ร้านค้าในพื้นที่กรุงเทพฯ และปริมณฑล สามารถให้บริการส่งสินค้าถึงมือผู้บริโภค โดยได้เปิดให้บริการแล้วตั้งแต่วันที่ 30 มี.ค.2563 จากนั้นจะขยายร้านค้าตามความพร้อมของร้านโชห่วยในระดับประเทศต่อไป
ทั้งนี้ การเปิดตัวสมาร์ทโชวห่วย เดลิเวอรี่ดังกล่าว เนื่องจากสถานการณ์ที่ไทยต้องประสบกับภาวะการระบาดของไวรัสโควิด-19 ทําให้ผู้บริโภคบางส่วนหาซื้อสินค้าอุปโภคบริโภคได้ยากขึ้น และผู้บริโภคยังมีพฤติกรรมการบริโภคที่เปลี่ยนแปลงไป มีการใช้บริการขนส่งเดลิเวอรี่ของแพลตฟอร์มต่างๆ เพิ่มมากขึ้น กระทรวงพาณิชย์ได้เล็งเห็นถึงความต้องการดังกล่าว และต้องการช่วยเหลือและบรรเทาความเดือดร้อนของประชาชนให้สามารถจัดหาสินค้าอุปโภคบริโภคได้ใกล้เคียงกับภาวะปกติมากที่สุด จึงมองหาช่องทางการซื้อสินค้าให้กับประชาชน โดยช่องทางหนึ่งที่ผู้บริโภคสามารถหาซื้อสินค้าอุปโภคบริโภคได้ คือ ร้านค้าโชวห่วย ซึ่งกระจายอยู่ทั่วไปตามแหล่งชุมชนต่างๆ โดยร้านค้าหลายแห่งมีบริการส่งสินค้าถึงบ้าน
ขณะเดียวกัน ร้านค้าโชวห่วยส่วนใหญ่ยังมีความแออัดน้อยกว่าร้านค้าปลีกสมัยใหม่ ทําให้มีความเสี่ยงน้อยกว่า จึงสามารถเป็นช่องทางการกระจายสินค้าที่สามารถช่วยเหลือผู้บริโภคในภาวะวิกฤติเช่นนี้ได้ นับเป็นมิติใหม่ในการหาซื้อสินค้าอุปโภคบริโภคของประชาชนทั่วไป ซึ่งสามารถหาซื้อได้ในพื้นที่ใกล้บ้าน แถมยังสะดวกสบายไม่ต้องเดินทาง เป็นการลดความเสี่ยงและสนองนโยบายรัฐบาลในการ “อยู่บ้าน หยุดเชื้อ เพื่อชาติ” อีกด้วย
>>>ติดตามข่าวสารพาณิชย์แบบฉับไว ส่งตรงถึงมือถือได้ที่ http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์ https://twitter.com/CNAOnlineTwit